Държавен вестник, бр. 67, 2010 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  67
Структура от това ниво се характеризира със 
следната компетентност – лечение на всички 
остри, обострени и хронични сърдечно-съдови 
заболявания, с комплицирано протичане и при 
които се предполагат инвазивни, интензивни 
диагностични и терапевтични процедури, при 
съобразяване и на изискванията на стандарта 
към съответната структура. 
През структура от това ниво трябва да пре­
минават по 380 пациенти годишно на всеки 
10 легла. 
2.8. В случаите по т. 2.3.2 (когато дейностите 
по кардиология се осъществяват не от самосто­
ятелна кардиологична структура, а като част от 
дейността на болнична структура по вътрешни 
болести) се спазва медицинският стандарт по 
вътрешни болести, като:
2.8.1. структура по вътрешни болести от I 
ниво може да осъществява дейност по карди­
ология от компетентността на кардиологична 
структура от I ниво само ако отговаря и на 
изискванията на настоящия стандарт по отно­
шение на структурите по кардиология от I ниво;
2.8.2. структура по вътрешни болести от II 
ниво може да осъществява дейност по карди­
ология от компетентността на кардиологична 
структура от I и от II ниво само ако отговаря 
и на изискванията на настоящия стандарт по 
отношение на структурите по кардиология от 
I и от II ниво;
2.8.3. структура по вътрешни болести от III 
ниво може да осъществява дейност по карди­
ология от компетентността на кардиологична 
структура от I, II и от III ниво само ако отго­
варя и на изискванията на настоящия стандарт 
по отношение на структурите по кардиология 
от I, II и III ниво.
2.9. Лечебните заведения, в които има раз­
крити кардиологични структури от нива II и III, 
могат да осъществяват обучение по специал­
ността „Кардиология“ при условията и по реда 
на Наредба № 34 от 2006 г. за придобиване на 
специалност в системата на здравеопазването 
и при спазване на изискванията на раздел III 
от този стандарт.
3. Основни архитектурни и териториални 
връзки между местата за осъществяване на 
медицинската специалност „Кардиология“ и 
останалите звена на лечебното заведение
3.1. Болничните звена по обща кардиология, 
инвазивна кардиология, неинвазивна диагно­
стика и за кардиологично интензивно лечение 
са разположени в непосредствена близост и са 
свързани помежду си чрез непрекъснати 24-ча­
сови териториални и комуникационни връзки, 
осигурени от болничното заведение.
3.2. На самостоятелната клиника/отделение 
по кардиология, както и на звеното по кар­
диология като част от болнична структура по 
вътрешни болести е осигурена непрекъснато 
възможност за осъществяване на връзка с оста­
налите звена в болницата, особено със звената 
по анестезия и интензивно лечение, образна 
диагностика, физикална и рехабилитационна 
медицина, с лабораториите за биохимични и 
други изследвания и с кръвна банка, съобраз­
но съответните изисквания за това, и като се 
спази следното:
3.2.1. самостоятелното звено по кардиология 
от I ниво следва да има осигурен достъп до 
рентгенов апарат и клинична лаборатория I 
ниво на територията на болницата; 
3.2.2. самостоятелното звено по кардиология 
от II ниво следва да има осигурен достъп до 
клинична лаборатория II ниво, извършваща 
и кръвно-газов анализ, до микробиологична 
лаборатория, до рентгенов апарат за скопия и 
графия – всички разположени на територията 
на болницата, както и до КАТ или МРТ и струк­
тура по клинична патология – разположени на 
територията на населеното място;
3.2.3. самостоятелното звено по кардиология 
от III ниво следва да има осигурен достъп до 
клинична лаборатория III ниво, извършваща 
кръвно-газов анализ, хемостазеология и др., 
и микробиологична лаборатория, както и до 
рентгенов апарат за скопия и графия, КАТ 
или МРТ и патоанатомия и лаборатория по 
клинична патология – всички разположени на 
територията на населеното място.
3.3. На самостоятелната клиника/отделение 
по кардиология задължително е осигурена 
възможност за осъществяване на непрекъс­
нати връзки с клиники/отделения по съдова 
и сърдечна хирургия, така че да се осигури 
възможно най-бърз достъп до тези звена при 
необходимост от спешно хирургическо лечение.
3.4. Самостоятелната клиника/отделение 
по кардиология без структура за инвазивна 
кардиология, както и звеното по кардиология, 
което е част от болнична структура по вътреш­
ни болести, са осигурени с възможността да 
осъществяват непрекъснати комуникационни 
връзки със:
3.4.1. самостоятелни клиники/отделения по 
кардиология, притежаващи интервенционални 
структури и с възможност за транспортиране 
на пациентите до тях, като времето за транс­
порт до самостоятелни клиники/отделения 
по кардиология и техните интервенционални 
структури на пациенти с остър миокарден 
инфаркт със СТ-елевация, които подлежат на 
коронарна терапевтична интервенция до 12-ия 
час от началото му, е препоръчително да е не 
повече от 120 минути;
3.4.2. отделение за физикална и рехабили­
тационна медицина (което териториално може 
да бъде разположено във или извън сградата 
на болничното заведение).